கேள்வி: மல்லிகா சாராபாய் - ஆரம்ப கால வாழ்க்கை பற்றி நீங்கள் என்ன அறிந்துள்ளீர்கள்?
பதில்: மல்லிகா சாரபாய் இந்தியா குசராத்து அகமதாபாத் விக்ரம் சாராபாய் மற்றும் மிருணாளினி சாராபாய் ஆகியோருக்குப் பிறந்தார். 1974 ஆம் ஆண்டில் இந்திய மேலாண்மை கழகம் அகமதாபாத் முதுகலை வணிக மேலாண்மை மற்றும் குஜராத் பல்கலைக்கழகம் நிறுவன நடத்தையில் முனைவர் பட்டம் பெற்றார்.[http://dances.indobase.com/dancers/mallika-sarabhai.html indobase Dances of India] இவர் ஒரு பிரபல நடன இயக்குநரும் மற்றும் நடனக் கலைஞருமாவார். மேலும் சில இந்தி, மலையாளம், குஜராத்தி மற்றும் சர்வதேச படங்களிலும் நடித்துள்ளார்.
கேள்வி: மல்லிகா சாராபாய் - தொழில் பற்றி விளக்கவும்.
பதில்: இவர் இளம் வயதிலேயே நடனம் கற்கத் தொடங்கினார். மேலும் 15ஆவது வயதில் சினிமாவில் தனது திரைப்பட வாழ்க்கையைத் தொடங்கினார். பீட்டர் ப்ரூக் என்பவரின் மகாபாரத நாடகத்தில் திரௌபதி பாத்திரத்தில் மல்லிகா நடித்தார். மல்லிகா தனது நீண்ட வாழ்க்கையில் பல பாராட்டுகளை வென்றுள்ளார். 1977இல் பாரிசில் தியேட்டர் டி சாம்ப்ஸ் எலிசீஸ் என்ற அரங்கில் நடந்த நடன நிகழ்ச்சியில் பெற்ற கோல்டன் ஸ்டார் விருது அவற்றில் ஒன்றாகும். சாராபாய் ஒரு நடனக் கலைஞராகவும், ஒரு சமூக ஆர்வலராகவும் இருக்கிறார்.[http://www.womensweb.in/articles/inspiring-woman-mallika-sarabhai/ Inspiring woman ] கலைகளுக்கான மையமான அகமதாபாத்தில் அமைந்துள்ள தர்ப்பனா அகாடமி ஆஃப் பெர்ஃபோர்மிங் ஆர்ட் என்ற நிறுவனத்தை இவர் நிர்வகிக்கிறார். மேலும் நடத்தை மாற்றத்திற்கான ஒரு மொழியாக கலைகளைப் பயன்படுத்துகிறார்.[http://www.darpana.com/about_us_mallika_sarabhai.php Welcome to the world of Darpana]
கேள்வி: மல்லிகா சாராபாய் - நிகழ்ச்சி பற்றி தகவல் சொல்.
பதில்: 1975 ஆம் ஆண்டில் வெளியான ''ஹிமாலே சே ஓன்ச்சா'' என்ற இந்தித் திரைப்படத்தில் இவர் நடித்திருந்தார். ''சுனில் தத்'' கதாநாயகனாகக் கொண்டிருந்த படம் வியாபார ரீதியாக வரவேற்பைப் பெறவில்லை. 1986 ஆம் ஆண்டில் பாசு சாட்டர்ஜி இயக்கிய ஷீஷா என்ற திரைப்படத்தில் மிதுன் சக்கரவர்த்தி இணையாக நடித்தார். 1989 ஆம் ஆண்டில் அவர் சக்தி: தி பவர் ஆஃப் வுமன் என்ற கடினமான நாடக படைப்புகளை நிகழ்த்தினார். இந்தியாவின் ஓரங்கட்டப்பட்டவர்கள் எதிர்கொள்ளும் உண்மையான பிரச்சினைகள் குறித்து உயரடுக்கு பள்ளிகள் மற்றும் கல்லூரிகளில் உள்ள குழந்தைகளிடையே விழிப்புணர்வை ஏற்படுத்த ஹர்ஷ் மந்தரின் 'கேட்கப்படாத குரல்கள்' என்ற புத்தகத்தை அடிப்படையாகக் கொண்ட 'அன்சுனி' என்ற நாடகத்திற்கான திரைக்கதையையும் மல்லிகா சாராபாய் எழுதியுள்ளார். இந்த நாடகம் 120 பள்ளிகள் மற்றும் கல்லூரிகளிலும் நடத்தப்பட்டது. அரவிந்த் கவுர் பின்னர் இதே பெயரில் இதை ஒரு நாடகமாக இயக்கியுள்ளார். தர்ப்பனா அகாதமி இந்தியா முழுவதும் பயணம் செய்யும் அன்சுனி என்ற தயாரிப்பு மூலம் மக்கள் விழிப்புணர்வு இயக்கத்தை அறிமுகப்படுத்தியுள்ளது.
கேள்வி: மல்லிகா சாராபாய் - எழுத்துப் பணி பற்றி விளக்கவும்.
பதில்: மல்லிகா முதலில் சக்தி: தி பவர் ஆஃப் வுமன் என்பதை எழுதத் தொடங்கினார். அதன் பின்னர் இவர் தனது நிகழ்ச்சிகள், மத்திய பிரதேசத்தில் உள்ள இஸ்ரோவின் கல்வி தொலைக்காட்சிக்கான தொலைக்காட்சித் தொடர்கள், திரைக்கதைகள் மற்றும் பரதநாட்டியத்திற்கான புதிய சமகால பாடல் வரிகள் ஆகியவற்றை எழுதியுள்ளார். டைம்ஸ் ஆப் இந்தியா, வனிதா, தி வீக், திவ்யா பாஸ்கர், ஹான்ஸ் மற்றும் டி.என்.ஏ போன்ற பத்திரிக்கைகளிலும் கட்டுரையாளராக இருந்துள்ளார்.
கேள்வி: மல்லிகா சாராபாய் - அரசியல் பற்றி விளக்கவும்.
பதில்: இந்தியப் பொதுத் தேர்தல், 2009 சுயேட்சை வேட்பாளராக காந்திநகர் மக்களவைத் தொகுதி பாரதிய ஜனதா கட்சி பிரதமர் வேட்பாளர் லால் கிருஷ்ண அத்வானி எதிராக தனது வேட்புமனுவை 2009 மார்ச் 9 அன்று மல்லிகா சாராபாய் அறிவித்தார்.[http://www.expressindia.com/latest-news/danseuse-mallika-sarabhai-troops-into-advani-bastion-in-gandhinagar/436739/ Express India – Danseuse Mallika Sarabhai troops into Advani bastion in Gandhinagar] இறுதியில், இவர் எல். கே. அத்வானியிடம் ஒரு பெரிய வாக்கு வித்தியாசத்தில் தோற்றார். மேலும், இவரது தேர்தல் வைப்புத்தொகையை இழந்தார்.